### Beslutninger

Forslaget blev på byrådsmødet den 30. april 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA [adresse]

Baggrund

En stigende mængde forskning og erfaringer fra både [adresse] og udlandet peger på, at sunde og regelmæssige måltider i skoletiden har stor betydning for børns trivsel, koncentration og læring. I [adresse] oplever flere skoler – særligt i udsatte byområder – at nogle elever møder i skole uden at have spist morgenmad og uden madpakke. Dette bidrager til ulighed i sundhed, trivsel og faglige præstationer.

På nationalt plan blev der i Finansloven 2024 sat fokus på skolemad som et middel til at fremme børns sundhed og mindske ulighed, hvor der er igangsat en forsøgsordning med skolemad i de kommende år.

Flere aarhusianske skoler har et ønske om at tilbyde skolemad til deres elever, men mangler de nødvendige midler og kapacitet til at iværksætte initiativer på egen hånd. Nogle skoler har også været nødt til at lukke deres køkkener på grund af manglende ressourcer.

En målrettet skolemadspulje kan derfor støtte skoler med dokumenteret behov i at tilbyde sund og nærende mad til deres elever.

Formål

Formålet med skolemadspuljen er at fremme trivsel, læring og sundhed blandt elever i [adresse] gennem støtte til etablering og drift af skolemadstilbud. Puljen skal understøtte lighed i sundhed og give alle børn mulighed for at modtage et sundt måltid i løbet af skoledagen, uanset baggrund. Indsatsen har fokus på:

- At styrke elevernes trivsel, koncentration og læring

- At mindske social ulighed i sundhed og læringsbetingelser

- At skabe lokale modeller og erfaringer med bæredygtig skolemad

- At bidrage til en langsigtet, strukturel løsning på skolemad

Tildelingskriterier:

Skolerne kan søge puljen via et ansøgningssystem administreret af Børn og Unge-forvaltningen. Tildeling sker efter vurdering af:

- Dokumenteret behov

- Kvalitet og realiserbarhed af projektet

- Forankring i skolens strategi og ledelse

- Samarbejder med relevante aktører

- Fokus på sundhed, bæredygtighed og elevinddragelse

Det indstilles:

1. At der etableres en skolemadspulje i [adresse] på 6 mio. kr. over en toårig forsøgsperiode (2026–2027)

2. At midlerne øremærkes til skoler med dokumenteret behov for skolemad, jf. tildelingskriterier

3. At puljen administreres af Børn og Unge-forvaltningen, som udarbejder retningslinjer og ansøgningsprocedure

4. At der afsættes midler til monitorering og ekstern evaluering

5. At evalueringen forelægges Byrådet senest i første halvår 2027 til politisk behandling

Radikale Venstre

Yannick Madsen, Christian Mogensen.